พอดีว่าอยากทราบว่ากรณีถอดเข็นมาคุมออกเเล้วชีดยาคุม3เดือนต่อเเร้วประมานเดือนนึ่งเปนเมนส์มีผลอ่ะรัยมัยค่ะเมนส์มาเเบบกระปริบกระปอย
สวัสดีค่ะ หากได้ถอดยาฝังคุมกำเนิดออกเมื่อครบกำหนดหมดอายุพอดี และได้ฉีดยาคุมกำเนิดต่อเลย ยาฉีดก็จะออกฤทธิ์ในการป้องกันการตั้งครรภ์ได้อย่างต่อเนื่องส่วนผลข้างเคียงของยาฉีดคุมกำเนิดที่พบได้บ่อยคือ การมีเลือดออกกะปริดกะปรอย หรือมีประจำเดือนมาบ่อย มานานกว่าปกติ แต่เมื่อฉีดต่อเนื่องไปซัก 2-3 เข็ม ประจำเดือนมักจะขาดหายไป ดังนั้น การมีเลือดออกกะปริดกะปรอยมาประมาณ 1 เดือนหลังจากฉีดยาคุมนั้น น่าจะเกิดจากผลข้างเคียงของยาฉีดได้ ซึ่งหากเลือดที่ออกมีปริมาณไม่มาก มีแนวโน้มที่จะมาห่างขึ้นหรือมาน้อยลง ไม่มีปวดท้องรุนแรง ก็ถือว่าไม่ได้อันตราย ให้สังเกตอาการต่อไปก่อนได้ค่ะ เมื่อผ่านไปซักระยะ เลือดที่ออกน่าจะหายไปในที่สุดค่ะ แต่หากเลือดที่ออกมีปริมาณมากขึ้นเรื่อยๆ ไม่มีแนวโน้มลดลง หรือมีปวดท้องน้อยมาก ก็ควรไปพบสูติ-นรีแพทย์ค่ะ